Fotbalistul care l-a dat pe spate pe Jurgen Klopp: "Top, top, top!"
Jurgen Klopp s-a arătat impresionat de unul dintre jucătorii săi de la Liverpool.
Transferat în vara anului precedent de Liverpool pentru 42 de milioane de euro, Alexis Mac Allister (25 de ani) a reușit să impresioneze într-un timp destul de scurt la gruparea de pe Anfield.
Jurgen Klopp a vorbit la superlativ despre mijlocașul argentinian și spune că acesta i-a îndeplinit așteptările.
Jurgen Klopp, impresionat de Alexis Mac Allister
Sud-americanul a devenit titular incontestabil în acest sezon pentru cei de la Liverpool, reușind să strângă 34 de partide în toate competițiile și să înscrie de cinci ori, cifră la care se adaugă și șase pas decisive.
"Este un jucător de top, top, top. Am simțit asta când l-am adus, a îndeplinit toate așteptările și nu numai. Este super influent, super inteligent, e un tip grozav. Îi place să joace și pentru Liverpool, ceea ce este foarte important. Face diferența", a spus Jurgen Klopp.
Liverpool, în acest sezon
Liverpool ocupă locul secund în Premier League cu 64 de puncte, la egalitate cu liderul Arsenal. După 28 de etape, "cormoranii" au înregistrat 19 victorii, șapte rezultate de egalitate și două înfrângeri.
Pentru "cormorani" urmează confruntarea cu Brighton & Hove Albion de duminică, 31 martie, de la ora 16:00, pe "Anfield". Meciul va conta pentru etapa #30 din eșalonul de elită al Angliei.
Urmăriți SPORT.RO și pe Google News